Rijeka napunila mrežu Dinama! Brazilac Heber zabio je dvaput

Rijeka je na Rujevici razbila Dinamo 4-1 i zadala "modrima" drugi poraz u zadnje tri utakmice. Derbi je bio krcat kartonima - palo ih je čak 11, bilo je i isključenja, a zabijali su i svoji svojima...

<p><strong>Rijeka </strong>je u zaostalom dvoboju 23. kola na svojoj Rujevici svladala <strong>Dinamo</strong> 4-1 i tako dokazala kako u njenim redovima ima još "kvalitetnog materijala". Junak utakmice s dva pogotka bio je <strong>Héber</strong>, jednog je bivšem klubu zabio <strong>Pavičić</strong>, a jednom je poentirao i <strong>Puljić</strong>. Jedini strijelac za modre bio je <strong>Gavranović </strong>koji je na Rujevici imao "vruć doček". Dinamo je od 27. minute igrao bez isključenog <strong>Leškovića </strong>koji je do tada skupio dva žuta kartona.</p><p>Sudac <strong>Damir Batinić</strong> odmah je pokazao "zube" i igračima dokazao kako će njegov kriterij biti vrlo žestok, pa je prvi žuti karton izvadio već u 85. sekundi. Za prvi prekršaj na utakmici javnu opomenu zaradio je Lešković, potpuno zasluženo.</p><p>Rijeka je krenula agresivno i diktirala visok ritam igre; Heber je u četvrtoj minuti u dobroj situaciji tražio Čolaka na drugoj vratnici, ali njegovo je dodavanje presjekao Benković. Brazilac u riječkim redovima opasan je bio i u osmoj minuti, ali je sada nakon ubačaja <strong>Grahovca </strong>glavom tukao pored gola...</p><p>Dinamo je uzvratio prizemnim udarcem <strong>Gavranovića</strong>, no njegov je pokušaj lakoćom obranio Sluga. Zagrepčani su poveli u 16. minuti. Dani Olmo se na desnoj strani "poigrao" s <strong>Leovcem</strong> pa idealno ubacio na domaći peterac, a Gavranović tamo glavom zakucao loptu u mrežu.</p><p>Bivši napadač Rijeke nije se štedio u proslavi tog pogotka, a to je dodatno razljutilo domaće navijače. Vodstvo Dinama trajalo je tri minute, a onda je Rijeka izjednačila. Bila je to velika pogreška <strong>Livakovića </strong>koji je loptu dodao <strong>Čolaku </strong>, koji je sam krenuo prema modrim vratima. Vratar <strong>Dinama </strong>uspio je odbiti loptu domaćem napadaču, no ona je stigla do Hebera koji lakoćom pogađa praznu mrežu...</p><p>Modri su u 27. minuti ostali s deset igrača. <strong>Lešković </strong>je u skoku laktom udario Čolaka, za <strong>suca Batinića </strong>nije bilo dvojbe, pa je braniču Dinama pokazao drugi žuti karton. Također, prema dosadašnjem kriteriju utakmice - zasluženo. Odličan pokušaj iz daljine u 35. minuti imao je <strong>Moro</strong>, no Sluga je i na to bio spreman.</p><p>Rijeka je povela početkom drugoga dijela, a preokret je režirao bivši igrač Dinama -<strong>Domagoj Pavičić </strong>. U toj smo akciji vidjeli čitav niz loših poteza modrih braniča (<strong>Doumbia </strong>promašio loptu, <strong>Benković </strong>je slabo izbio škaricama), a onda je na kraju stigla do <strong>Pavičića</strong>koji je snažnim udarcem matirao Livakovića.</p><p>I Dinamo je bio aktivan u nastavku; <strong>Ademi </strong>je u 57. minuti napravio pomutnju u kaznenom prostoru Rijeke, no stvar je na kraju spasio Sluga. Igrači <strong>Marija Cvitanovića </strong>previše su griješili, a veliki kiks u 60. minuti napravio je i Moro. Mladi veznjak na centru je loptu poklonio <strong>Čolaku</strong>, on je odmah produžio do <strong>Hebera </strong>koji je izašao sam na Livakovića i mirno zaključio priču o pobjedniku ovog susreta. Do kraja utakmice Rijeka je još samo povećala svoju prednost, prekrasan pogodak iz slobodnog udarca zabio je <strong>Puljić</strong>.</p><p><strong>Strijelci: </strong>0-1 - Gavranović (16), 1-1 - Heber (19), 2-1 - Pavičić (48), 3-1 - Heber (60), 4-1 - Puljić (87).</p><p><strong>Dinamo (4-3-3): </strong>Livaković 5 - Stojanović 5, Lešković 5, Benković 6, Sosa 6 - Moro 5, Doumbia 5 (od 66. Rrahmani -), Ademi 6 - Gojak 5 (od 51. Hajrović 5), Gavranović 6,5 (od 82. Hodžić -), Olmo 6,5</p><p><strong>Rijeka (4-2-3-1): </strong>Sluga 6 - Žuta 6, Župarić 6,5, Punčec 6,5, Leovac 5,5 - Grahovac 7, Bradarić 7 (od 90. Capan -) - Kvržić 6 (od 62. Črnic -), Pavičić 7, Heber 8 (od 83. Puljić 6,5) - Čolak 6,5.</p><p><strong>Crveni karton</strong>: Lešković (27 - drugi žuti).</p><p><strong>Igrač utakmice:</strong> Heber (Rijeka)</p><h2>VIDEO: Pogledajte ključne detalje:</h2>